Document ID: 31996R1898

ΚΑΝΟΝΙΣΜΟΣ (ΕΚ) αριθ. 1898/96 ΤΗΣ ΕΠΙΤΡΟΠΗΣ της 1ης Οκτωβρίου 1996 για τροποποίηση του κανονισμού (ΕΚ) αριθ. 1558/96 για τη θέσπιση ορισμένων μεταβατικών μέτρων που αφορούν τις τιμές εισόδου ορισμένων οπωροκηπευτικών καταγωγής συνδεδεμένων χωρών της Κεντρικής Ευρώπης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε από τον κανονισμό (ΕΚ) αριθ. 1193/96 (2), και ιδίως το άρθρο 3 παράγραφος 1,
Εκτιμώντας:
ότι ο κανονισμός (ΕΚ) αριθ. 1558/96 της Επιτροπής (3), καθορίζει, μεταβατικά, για τα αχλάδια και τα δαμάσκηνα καταγωγής συνδεδεμένων χωρών της Κεντρικής Ευρώπης, προτιμησιακή τιμή εισόδου 7 ότι, για τη μετατροπή σε εθνικό νόμισμα αυτών των μειωμένων τιμών εισόδου, πρέπει να χρησιμοποιηθούν οι ίδιοι συντελεστές ισοτιμίας όπως και για τις μη προτιμησιακές τιμές εισόδου σύμφωνα με τις διατάξεις του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση του κοινοτικού τελωνειακού κώδικα (4), όπως τροποποιήθηκε από τον κανονισμό (ΕΟΚ) αριθ. 2454/93 της Επιτροπής (5), και του κανονισμού (ΕΚ) αριθ. 1482/95 της Επιτροπής, της 28ης Ιουνίου 1995, για τον καθορισμό των ισοτιμιών που θα εφαρμοστούν μεταβατικά στο πλαίσιο του κοινού δασμολογίου για τα προϊόντα του γεωργικού τομέα και ορισμένα εμπορεύματα που προέρχονται από τη μεταποίηση των προϊόντων αυτών (6), όπως τροποποιήθηκε από τον κανονισμό (ΕΚ) αριθ. 1224/96 (7) 7 ότι, για να αποφευχθεί οποιαδήποτε αμφιβολία, πρέπει να γίνουν οι αναγκαίες διευκρινίσεις στον κανονισμό (ΕΚ) αριθ. 1558/96 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 1558/96 προστίθεται η ακόλουθη νέα παράγραφος 4:
«4. Η μετατροπή σε εθνικό νόμισμα των τιμών εισόδου και των δασμών κατά την εισαγωγή πραγματοποιείται με την ισοτιμία που αναφέρεται στο άρθρο 1 παράγραφος 2 του κανονισμού (ΕΚ) αριθ. 1482/95 της Επιτροπής (*).
(*) ΕΕ αριθ. L 145 της 29. 6. 1995, σ. 43.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εντούτοις, μετά από αίτηση των ενδιαφερομένων οι αρμόδιες αρχές εφαρμόζουν το άρθρο 1, από τις 4 Αυγούστου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Οκτωβρίου 1996.

Labels: 2
17
6
18
15